CELEX: 32010R0955
Language: mt
Date: 2010-10-22 00:00:00
Title: Regolament tal-Kummissjoni (UE) Nru 955/2010 tat- 22 ta’ Ottubru 2010 li jemenda r-Regolament (KE) Nru 798/2008 fir-rigward tal-użu ta’ vaċċini kontra l-marda ta’ Newcastle  Test b’relevanza għaż-ŻEE

23.10.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 279/3
               
            REGOLAMENT TAL-KUMMISSJONI (UE) Nru 955/2010
      tat-22 ta’ Ottubru 2010
      li jemenda r-Regolament (KE) Nru 798/2008 fir-rigward tal-użu ta’ vaċċini kontra l-marda ta’ Newcastle
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 2009/158/KE tat-30 ta’ Novembru 2009 dwar il-kondizzjonijiet tas-saħħa ta’ bhejjem li jirregolaw il-kummerċ intra-Komunitarju, u l-importazzjoni ta’ tajr u bajd għat-tfaqqis minn pajjiżi terzi (1), u b’mod partikolari l-Artikolu 25(1)(b) u l-Artikolu 26(2) tagħha,
      Billi:
      
                  (1)
               
               
                  Ir-Regolament tal-Kummissjoni (KE) Nru 798/2008 tat-8 ta’ Awwissu 2008 li jistabbilixxi lista ta’ pajjiżi terzi, territorji, żoni jew kumpartimenti li minnhom jistgħu jiġu impurtati u jsir tranżitu ta’ tjur u prodotti tat-tjur fil-Komunità u r-rekwiżiti ta’ ċertifikazzjoni veterinarja (2) jistipula r-rekwiżiti ta’ ċertifkazzjoni veterinarja għal dawk il-komoditajiet. Dawk ir-rekwiżiti jqisu jekk humiex meħtieġa garanziji addizzjonali jew kundizzjonijiet speċifiċi minħabba l-istat tal-marda ta’ Newcastle f’dawk il-kompartimenti, żoni, territorji jew pajjiżi terzi.
               
            
                  (2)
               
               
                  Ir-Regolament (KE) Nru 798/2008 jistipula wkoll il-kundizzjonijiet għad-determinazzjoni ta’ jekk kompartiment, żona, territorju jew pajjiż terz għandux jitqies ħieles mill-marda ta’ Newcastle. Wieħed minn dawn il-kriterji huwa li ma jsir l-ebda tilqim kontra l-marda bl-użu ta’ vaċċini li ma jikkonformawx mal-kriterji għall-vaċċini rikonoxxuti tal-marda ta’ Newcastle stabbiliti fil-Parti I tal-Anness VI ma’ dak ir-Regolament. Il-Punt 2 tal-Parti II ta’ dak l-Anness jistabbilixxi kriterji speċifiċi għall-vaċċini tal-marda ta’ Newcastle inkluż għall-vaċċini inattivati.
               
            
                  (3)
               
               
                  Il-Manwal tat-Testijiet Dijanjostiċi u l-Vaċċini għall-Annimali Terrestri tal-Organizzazzjoni Dinjija għas-Saħħa tal-Annimali (il-Manwal tal-OIE) jistabbilixxi r-rekwiżiti għall-vaċċini kontra l-marda ta’ Newcastle inklużi kontrolli tas-sigurtà fi stadji differenti tal-proċess ta’ manifatturazzjoni.
               
            
                  (4)
               
               
                  Bil-ħsieb li jiġi ssalvagwardjat l-istat tas-saħħa tat-tjur fl-Unjoni u sabiex jiġi ffaċilitat il-kummerċ fit-tjur u l-laħam tat-tjur, huwa xieraq li r-rekwiżiti għall-vaċċini tal-marda ta’ Newcastle u l-użu tagħhom f’pajjiżi terzi minn fejn jistgħu jiġu importati tjur u laħam tat-tjur, iqisu r-rekwiżiti għal vaċċini bħal dawn stabbiliti fil-Manwal tal-OIE.
               
            
                  (5)
               
               
                  Għal dik il-fini, il-kriterji ġenerali għall-vaċċini tal-marda ta’ Newcastle stabbilita fil-Parti I tal-Anness VI mar-Regolament (KE) Nru 798/2008 għandu jirreferi għar-rekwiżiti tal-Manwal tal-OIE, li għandu jinżamm bħala referenza dinamika biex iqis l-aġġornamenti regolari għal dak il-Manwal fid-dawl ta’ żviluppi xjentifiċi ġodda.
               
            
                  (6)
               
               
                  Barra minn hekk, fid-dawl tal-progress tekniku li sar fir-rigward tal-produzzjoni tal-vaċċini tal-Marda ta’ Newcastle, b’mod partikolari fir-rigward tat-tekniki tal-inattivazzjoni, kif ukoll ir-rekwiżiti stipulati fil-Manwal tal-OIE, il-kriterji speċifiċi għal vaċċini tal-marda ta’ Newcastle inattivati stabbiliti fil-punt 2 tal-Parti II tal-Anness VI mar-Regolament (KE) Nru 798/2008 għandu jitħassar.
               
            
                  (7)
               
               
                  Hemm bżonn li ċerti dispożizzjonijiet għal-laħam tat-tjur stabbiliti fl-Anness VII tar-Regolament (KE) Nru 798/2008 u ċ-ċertifikat veterinarju mudell korrispondenti għal-laħam tat-tjur (POU) stabbilit fl-Anness I jiġu emendati, sabiex iqisu l-emendi għall-Anness VI ta’ dak ir-Regolament.
               
            
                  (8)
               
               
                  Ir-Regolament (KE) Nru 798/2008 għandu għalhekk jiġi emendat skont dan.
               
            
                  (9)
               
               
                  Huwa xieraq li tiġi stipulata data ta’ applikazzjoni għal dan ir-Regolament, sabiex tiġi allinjata mad-data ta’ applikazzjoni tad-Deċiżjoni tal-Kummissjoni 93/152/KEE (3), kif emendata mid-Deċiżjoni 2010/633/UE (4), li tintroduċi emendi korrispondenti għall-kriterji għall-vaċċini inattivati kontra l-marda ta’ Newcastle.
               
            
                  (10)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      L-Annessi I, VI u VII mar-Regolament (KE) Nru 798/2008 huma emendati skont l-Anness ma’ dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Huwa għandu japplika mill-1 ta’ Diċembru 2010.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-22 ta’ Ottubru 2010.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 343, 22.12.2009, p. 74.
      
         (2)  ĠU L 226, 23.8.2008, p. 1.
      
         (3)  ĠU L 59, 12.3.1993, p. 35.
      
         (4)  Ara paġna 33 ta' dan il-Ġurnal Uffiċjali.
      
         ANNESS
         L-Annessi I, VI u VII tar-Regolament (KE) Nru 798/2008 għandhom jiġu emendati kif ġej:
         
                     (a)
                  
                  
                     Fil-Parti 2 tal-Anness I, il-mudell ta’ ċertifikat veterinarju għal-laħam tat-tjur (POU) qiegħed jinbidel b’dan li ġej:
                     “Mudell ta’ ċertifikat veterinarju għal-laħam tat-tjur (POU)
                     
                     
                        
                     Test ta 'immaġni
                     
                        Parti I: Dettalji tal-kunsinja mibgħuta
                        PAJJIŻ:
                        Iċ-ċertifikat veterinarju għall-UE
                        I.1. Kunsinnatur
                        Isem
                        Indirizz
                        Tel.
                        I.2. Nru ta’ referenza taċ-ċertifikat
                        I.2.a.
                        I.3. Awtorità kompetenti ċentrali
                        I.4. Awtorità kompetenti lokali
                        I.5. Destinatarju
                        Isem
                        Indirizz
                        Kodiċi Postali
                        Tel.
                        I.6.
                        I.7. Pajjiż ta’ oriġini
                        Kodiċi ISO
                        I.8. Reġjun ta’ oriġini
                        Kodiċi
                        I.9. Pajjiż ta’ destinazzjoni
                        Kodiċi ISO
                        I.10.
                        I.11. Pajjiż ta’ oriġini
                        Isem
                        Numru ta’ approvazzjoni
                        Indirizz
                        I.12.
                        I.13. Post ta’ tagħbija
                        I.14. Data tat-tluq
                        I.15. Mezz ta’ trasport
                        Ajruplan
                        Vapur
                        Vagun tal-ferrovija
                        Vettura tat-triq
                        Oħrajn
                        Identifikazzjoni
                        Referenzi dokumentarji
                        I.16. BIP tad-dħul fl-UE
                        I.17.
                        I.18. Deskrizzjoni tal-prodott
                        I.19. Kodiċi tal-prodott (Kodiċi HS)
                        I.20. Kwantità
                        I.21. Temperatura tal-prodott
                        Ambjentali
                        Kiesħa
                        Iffriżata
                        I.22. Għadd ta’ pakketti
                        I.23. Nru tas-Siġill/Kontenitur
                        I.24. Tip ta’ ppakkettjar
                        I.25. Prodotti ċertifikati għal:
                        Konsum uman
                        I.26.
                        I.27. Għall-importazzjoni jew l-ammissjoni fl-UE
                        I.28. Identifikazzjoni tal-prodotti
                        Numru ta’ approvazzjoni tal-istabbilimenti
                        Speċi
                        (isem xjentifiku)
                        Natura tal-prodott
                        Tip ta’ trattament
                        Biċċerija
                        Impjant tat-tqattigħ
                        Maħżen kiesaħ
                        Għadd ta’ pakketti
                        Piż nett
                     
                     
                        
                     Test ta 'immaġni
                     
                        Parti II: Ċertifikazzjoni
                        PAJJIŻ
                        POU (laħam tat-tjur)
                        II. Tagħrif dwar is-saħħa
                        II.a. Numru ta’ referenza taċ-ċertifikat
                        II.b.
                        II.1. Attestazzjoni tas-saħħa pubblika
                        Jiena, il-veterinarju uffiċjali sottoskritt, niddikjara li konxju mid-dispożizzjonijiet rilevanti tar-Regolamenti (KE) Nru 178/2002, (KE) Nru 852/2004, (KE) Nru 853/2004 u (KE) Nru 854/2004 u b’dan niċċertifika li l-laħam tat-tjur (1) deskritt f’dan iċ-ċertifikat inkiseb skont dawk ir-rekwiżiti, u b’mod partikolari li:
                        (a) ġej minn stabbiliment(i) li jimplimentaw programm ibbażat fuq il-prinċipji tal-HACCP skont ir-Regolament (KE) Nru 852/2004;
                        (b) ġie prodott skont il-kundizzjonijiet stipulati fit-Taqsimiet II u V tal-Anness III tar-Regolament (KE) Nru 853/2004;
                        (c) instab li hu tajjeb għall-konsum mill-bniedem wara spezzjonijiet ante u post-mortem li saru skont it-Taqsima IV, il-Kapitlu V tal-Anness I tar-Regolament (KE) Nru 854/2004;
                        (d) ġie mmarkat b’marka ta’ identifikazzjoni skont it-Taqsima I tal-Anness II tar-Regolament (KE) Nru 853/2004;
                        (e) jissodisfa l-kriterji rilevanti stipulati fir-Regolament (KE) Nru 2073/2005 dwar kriterji mikrobijoloġiċi għall-oġġetti tal-ikel;
                        (f) il-garanziji li jkopru l-annimali ħajjin u l-prodotti tagħhom ipprovduti mill-pjanijiet dwar ir-residwi li ġew sottomessi skont id-Direttiva 96/23/KE, u b’mod partikolari l-Artikolu 29 tagħha, ġew issodisfati;
                        (2) [(g) jissodisfa r-rekwiżiti tar-Regolament (KE) Nru 1688/2005 li jimplimenta r-Regolament (KE) No 853/2004 tal-Parlament Ewropew u tal-Kunsill fejn għandhom x’jaqsmu l-garanziji speċjali li jikkonċernaw is-Salmonella għall-konsenji lejn il-Finlandja u l-Isvezja ta’ ċerti laħam u bajd.]
                        II.2. Attestazzjoni tas-saħħa tal-annimali
                        Jiena, il-veterinarju uffiċjali sottoskritt, b’dan qed niċċertifika li l-laħam tat-tjur deskritt f’dan iċ-ċertifikat:
                        II.2.1. ġej minn:
                        (3) (4) (6) jew [it-territorju bil-kodiċi …;]
                        (4) (5) jew [kompartiment(i) …;]
                        li fid-data tal-ħruġ taċ-ċertifikat kien(u) liberu/i minn:
                        influwenza tat-tjur b’patoġenità għolja kif definit fir-Regolament (KE) Nru 798/2008, u l-marda ta’ Newcastle kif definit fir-Regolament (KE) Nru 798/2008;
                        II.2.2. inkiseb minn tjur li:
                        (4) jew [ma tlaqqmux kontra l-influwenza tat-tjur;]
                        (4) jew [tlaqqmu kontra l-influwenza tat-tjur skont pjan ta’ tilqim skont ir-Regolament (KE) Nru 798/2008 bl-użu ta’:
                        (isem u tip ta’ vaċċin(i) użat(i))
                        fl-età ta’ … ġimgħat;]
                        II.2.3. inkiseb minn tjur li nżammu fi:
                        (3) (4) (9) jew [it-territorju/i bil-kodiċi …;]
                        (4) (5) (9) jew [kompartiment(i) …;]
                        mindu tfaqqsu jew ġew importati bħala flieles ta’ jum jew tjur tal-qatla minn (a) pajjiż(i) terz(i) elenkati għal dak il-prodott fil-Parti 1 tal-Anness I tar-Regolament (KE) Nru 798/2008 skont kundizzjonijiet tal-inqas ekwivalenti għal dawk ta’ dak ir-Regolament;
                        II.2.4. inkiseb minn tjur li ġejjin minn stabbilimenti:
                        (a) li mhuma soġġetti għall-ebda restrizzjoni dwar saħħet l-annimali;
                        (b) li f’raġġ ta’ 10 km, inkluż, fejn xieraq, it-territorju ta’ pajjiż ġar, ma faqqgħetx l-influwenza tat-tjur b’patoġenità għolja jew il-marda ta’ Newcastle għal tal-anqas it-30 jum ta’ qabel;
                        II.2.5. inkiseb minn tjur li:
                     
                     
                        
                     Test ta 'immaġni
                     
                        PAJJIŻ
                        POU (laħam tat-tjur)
                        II. Tagħrif dwar is-saħħa
                        II.a. Numru ta’ referenza taċ-ċertifikat
                        II.b.
                        (7) (a) nqatlu fi … (jj/xx/ssss) jew bejn … (jj/xx/ssss) u …(jj/xx/ssss);
                        (b) ma nqatlu taħt l-ebda skema tas-saħħa tal-annimali għall-kontroll jew l-eradikazzjoni tal-mard tat-tjur;
                        (c) waqt it-trasport lejn il-biċċerija, ma ġewx f’kuntatt ma’ tjur infettati bl-influwenza tat-tjur b’patoġenità għolja jew bil-marda ta’ Newcastle;
                        II.2.6. (a) ġejjin minn biċċeriji approvati li, fil-ħin tal-qatla, ma kinux taħt restrizzjonijiet minħabba tifqigħa suspettata jew konfermata tal-influwenza tat-tjur b’patoġenità għolja jew tal-marda ta’ Newcastle u f’raġġ ta’ 10 km minnhom ma kien hemm l-ebda tifqigħa tal-influwenza tat-tjur b’patoġenità għolja jew tal-marda ta’ Newcastle għal tal-anqas it-30 jum ta’ qabel:
                        (b) fil-ħin tal-qatla, tqattigħ, ħżin jew ġarr ma ġewx f’kuntatt ma’ tjur jew laħam fi stat ta’ saħħa inferjuri;
                        (8) [II.2.7. ġej minn tjur tal-qatla li:
                        (a) ma tlaqqmux b’vaċċini attenwati ħajjin ippreparati minn żerriegħa ewlenija tal-virus tal-marda ta’ Newcastle li turi patoġenità ogħla mir-razez lentoġeniċi tal-virus;
                        (b) għaddew minn test ta’ iżolament tal-virus għall-marda ta’ Newcastle, li sar f’laboratorju uffiċjali fil-ħin tal-qatla fuq kampjun każwali ta’ tajjar bil-ħmieġ minn tal-anqas 60 tajra f’kull qatgħa kkonċernata u li fih ma nstabu l-ebda paramiksovajrusis avjarji b’Indiċi tal-Patoġeniċità Intraċerebrali (ICPI) ta’ aktar minn 0,4;
                        (c) ma ġewx f’kuntatt fit-30 jum ta’ qabel il-qatla ma’ tjur li ma jissodisfawx il-kundizzjonijiet f’(a) u (b).]
                        II.3. Ċertifikazzjoni tal-Benessri tal-Annimali
                        Jiena, il-veterinarju uffiċjali sottoskritt, b’dan qed niċċertifika li qrajt u fhimt id-Direttiva 93/119/KE u li l-laħam deskritt f’dan iċ-ċertifikat ġej minn tjur li ġew ittrattati skont id-dispożizzjonijiet rilevanti tad-Direttiva 93/119/KE fil-biċċerija qabel u waqt it-tbiċċir jew il-qatla.
                        Noti
                        Parti I:
                        Kaxxa I.8: Agħti l-kodiċi taż-żona jew tal-kompartiment tal-oriġini, jekk hemm bżonn, kif definit fil-kodiċi fil-kolonna 2 tal-Parti 1 tal-Anness I tar-Regolament (KE) Nru 798/2008.
                        Kaxxa I.11: Isem, indirizz u numru tal-approvazzjoni tal-istabbiliment li jibgħat.
                        Kaxxa I.15: Indika n-numru/i ta’ reġistrazzjoni tal-vaguni tal-ferrovija u t-trakkijiet, l-ismijiet tal-vapuri u, jekk magħruf, in-numri tat-titjira tal-ajruplan. Fil-każ ta’ ġarr f’kontenituri jew f’kaxxi, in-numru totali tagħhom u r-reġistrazzjoni tagħhom u fejn hemm numru tas-serje tas-siġill dan għandu jiġi indikat fil-kaxxa I.23.
                        Kaxxa I.19: Uża l-kodiċi rilevanti tas-Sistema Armonizzata (SA) tal-Organizzazzjoni Dinjija tad-Dwana: 02.07 jew 02.08.90.
                        Parti II:
                        (1) ‘Laħam tat-tjur’ tfisser il-partijiet li jittieklu ta’ tjur imkabbra fl-irziezet li mhumiex ikkunsidrati bħala domestiċi li iżda huma mkabbra bħala annimali domestiċi, bl-eċċezzjoni tar-ratiti, li ma sarilhom l-ebda trattament minbarra trattament kiesaħ biex jiżgura l-preservazzjoni; laħam ippakkjat bil-vakwu jew laħam ippakkjat f’atmosfera kkontrollata għandu jkun akkumpanjat ukoll b’ċertifikat skont dan il-mudell.
                        (2) Ħassar jekk il-kunsinna mhix maħsuba għall-importazzjoni lejn l-Isvezja jew il-Finlandja.
                        (3) Il-kodiċi tat-territorju kif jidher fil-kolonna 2 tal-Parti 1 tal-Anness I tar-Regolament (KE) Nru 798/2008.
                        (4) Żomm skont il-każ.
                        (5) Daħħal l-isem tal-kompartiment(i).
                        (6) Għall-pajjiżi jew territorji bl-annotazzjoni ‘N’ fil-kolonna 6 tal-Parti 1 tal-Anness I tar-Regolament (KE) Nru 798/2008, għal-laħam tat-tjur (POU) biss, dan ifisser li f’każ ta’ tifqigħa tal-marda ta’ Newcastle kif definit fir-Regolament (KE) Nru 798/2008 il-kodiċi tal-pajjiż jew il-kodiċi tat-territorju għandhom ikomplu jintużaw iżda dan jeskludi kwalunkwe żona taħt restrizzjonijiet uffiċjali, mill-pajjiż terz ikkonċernat fir-rigward tal-marda ta’ Newcastle, fid-data tal-ħruġ ta’ dan iċ-ċertifikat.
                     
                     
                        
                     Test ta 'immaġni
                     
                        PAJJIŻ
                        POU (laħam tat-tjur)
                        II. Tagħrif dwar is-saħħa
                        II.a. Numru ta’ referenza taċ-ċertifikat
                        II.b.
                        (7) Indika d-data jew id-dati tal-qatla. L-importazzjonijiet ta’ dan il-laħam m’għandhomx jitħallew meta jinkisbu minn tjur li nqatlu fit-territorju jew il-kompartiment(i) imsemmi(ja) taħt II.2.1 matul perijodu fejn ġew adottati miżuri restrittivi mill-Unjoni Ewropea kontra l-importazzjonijiet ta’ dan il-laħam minn dan it-territorju jew minn dan (dawn) il-kompartiment(i).
                        (8) Applikabbli biss għall-pajjiżi bl-annotazzjoni ‘VI’ fil-kolonna 5 tal-Parti 1 tal-Anness I tar-Regolament (KE) Nru 798/2008.
                        (9) Jekk il-laħam ġej minn tjur tal-qatla li joriġinaw minn pajjiż(i) terz(i) ieħor/oħrajn elenkat/i fil-Parti 1 tal-Anness I tar-Regolament (KE) Nru 798/2008 għall-importazzjonijiet ta’ dak il-prodott fl-Unjoni Ewropea, il-kodiċi(jiet) tal-pajjiż(i) jew tat-territorju/i ta’ dak/dawk il-pajjiż(i) u tal-pajjiż terz li joqtol it-tjur għandu jiġi indikat/għandhom jiġu indikati.
                        Il-veterinarju uffiċjali
                        Isem (b’ittri kapitali):
                        Kwalifiki u titolu:
                        Data:
                        Firma:”
                        Timbru:
                     
                  
               
                     (b)
                  
                  
                     L-Anness VI għandu jinbidel b’dan li ġej:
                     
                        “ANNESS VI
                        (kif imsemmi fl-Artikolu 12(1)(b), l-Artikolu 12(2)(c)(ii) u l-Artikolu 13(1)(a))
                        
                           KRITERJI GĦAL VAĊĊINI RIKONUXXUTI TAL-MARDA TA’ NEWCASTLE
                        
                        I.   Kriterji ġenerali
                        
                        
                                 
                                    1.
                                 
                                 
                                    Il-vaċċini jridu jikkonformaw mal-istandards stabbiliti fil-Manwal tat-Testijiet Dijanjostiċi u l-Vaċċini għall-Annimali Terrestri tal-Organizzazzjoni Dinjija għas-Saħħa tal-Annimali (OIE) fil-Kapitolu dwar il-marda ta’ Newcastle.
                                 
                              
                                 
                                    2.
                                 
                                 
                                    Il-vaċċini jridu jiġu reġistrati mill-awtoritajiet kompetenti tal-pajjiż terz konċernat qabel ma jitħallew jitqassmu u jintużaw. Għal din ir-reġistrazzjoni, l-awtoritajiet kompetenti tal-pajjiż terz ikkonċernat irid joqgħod fuq fajl sħiħ li jkun fih id-dejta dwar l-effikaċja u l-innokwità tal-vaċċin; għall-vaċċini importati l-awtoritajiet kompetenti jistgħu joqogħdu fuq dejta vverifikata mill-awtoritajiet kompetenti tal-pajjiż fejn il-vaċċin ġie prodott, sa fejn dawn il-verifiki jkunu twettqu f’konformità ma’ standards tal-OIE.
                                 
                              
                                 
                                    3.
                                 
                                 
                                    Barra minn dan, l-importazzjonijiet jew il-produzzjoni u d-distribuzzjoni tal-vaċċini jridu jiġu kkontrollati mill-awtoritajiet kompetenti tal-pajjiż terz ikkonċernat.
                                 
                              
                                 
                                    4.
                                 
                                 
                                    Qabel ma titħalla ssir id-distribuzzjoni, kull kunsinna ta’ vaċċini trid tiġi ttestjata għall-innokwità, speċjalment rigward l-attenwazzjoni jew l-inattivazzjoni u n-nuqqas ta’ aġenti kontaminati mhux mixtieqa, u dwar l-effikaċja f’isem l-awtoritajiet kompetenti.
                                 
                              II.   Kriterji speċifiċi
                        
                        Vaċċini ħajjin attenwati tal-marda ta’ Newcastle jridu jiġu ppreparati minn razza ta’ vajrus tal-marda ta’ Newcastle li għaliha ż-żerriegħa ewlenija ġiet ittestjata u ntwera li għandha indiċi tal-patoġeniċità intraċerebrali (ICPI) ta’:
                        
                                    (a)
                                 
                                 
                                    inqas minn 0,4 jekk mhux inqas minn 107 EID50 jiġu amministrati lil kull għasfur fit-test tal- ICPI; jew
                                 
                              
                                    (b)
                                 
                                 
                                    anqas minn 0,5 jekk mhux anqas minn 108 EID50 huwa amministrat lil kull għasfur fit-test ICPI.”;
                                 
                              
                  
               
                     (c)
                  
                  
                     Fl-Anness VII, fil-Parti II, il-punt (a) jinbidel b’dan li ġej:
                     
                                 “(a)
                              
                              
                                 ma tlaqqmux b’vaċċini ħajjin attenwati magħmula minn żerriegħa ewlenija tal-vajrus tal-marda ta’ Newcastle li turi patoġeniċità ogħla mir-razez lentoġeniċi tal-vajrus fi żmien 30 jum qabel il-qatla;”